《寿放翁》
宋代·赵汝淳

此老胸中几岁寒，天教长伴白云闲。
有时自弄玉如意，无事更云金博山。
越女棹歌清浅处，巴童吹笛翠微间。
何须重问神仙府，鸾鹤随风自往还。

作者简介：赵汝淳，字子野，号静斋，昆山（今属江苏）人。太宗八世孙（《宋史·宗室世系表》二二）。宁宗开禧元年（一二○五）进士（明嘉靖《昆山县志》卷六）。历知清江县（明隆庆《临江府志》卷五），通判临安府（《咸淳临安志》卷五○）。今录诗十首。